নিউজিল্যান্ডের বিরুদ্ধে টি টোয়েন্টি সিরিজ জিতেও শ্রেয়স আয়ারের মুখ গোমরা। চিন্তায় তিনি। আবার কবে জাতীয় দলে মিলবে তাঁর জায়গা কে জানেন? 
কিন্তু কেন? সিরিজ জিতে কেউ কি কখনও চিন্তায় থাকেন? শ্রেয়স আয়ার থাকলেন। তার পিছনে কিন্তু রয়েছে অন্য কারণ। টি টোয়েন্টি সিরিজে ‘ব্ল্যাক ক্যাপস’দের হারানোর পরে শ্রেয়সকে নিয়ে প্রশ্ন উঠে গিয়েছে। আবারও কি তিনি বিরাট কোহলির সংসারে ফিরতে পারবেন? 

এই বিষয়ে অন্যান্য খবর

বুমরায় মুগ্ধ ভুবি, শেষ ম্যাচে আজ বিরাটদের দুর্ভোগ হতে পারে অন্য কারণে
কোহলির আউটের জন্য দায়ী ধোনিই, নামী ক্রিকেটার আঙুল তুললেন মাহির দিকে


ভারতীয় দলে জায়গা পাওয়া সহজ ব্যাপার নয়। একের পর এক প্রতিভা উঠে আসছে। তাঁদের জাতীয় দলে জায়গাও দেওয়া হচ্ছে। একবার সুযোগ পেলেই সেই সুযোগের সদ্ব্যবহার করতে হবে। নাহলেই ছিটকে যেতে হবে। এটাই দস্তুর। শ্রেয়স আয়ার এই জায়গাতেই ব্যর্থ হলেন। শ্রেয়স কি ফের জাতীয় দলে জায়গা পাবেন, তা নিয়েই প্রশ্ন ঘোরাফেরা করছে ভারতীয় ক্রিকেটের অন্দরমহলে।  

শ্রেয়াস আয়ার ব্যর্থ। 
নিউজিল্যান্ডের বিরুদ্ধে প্রথম টি টোয়েন্টিতে অভিষেক ঘটে শ্রেয়স আয়ারের। কিন্তু সেই ম্যাচে ব্যাট করার সুযোগ পাননি। দ্বিতীয় টি টোয়েন্টিতে ব্যাট করার সুযোগ পেয়েও ব্যর্থ আয়ার। দ্বিতীয় টি টোয়েন্টিতে তিন নম্বরে ব্যাট করতে পাঠানো হয় আয়ারকে। সেই ম্যাচে শ্রেয়স আয়ার ২১ বলে ২৩ রান করেন। রাজকোটে আয়ারের সামনে বড় রান করার সুযোগ ছিল। তিনি পারেননি। 
তিরুঅনন্তপুরমে অনুষ্ঠিত তৃতীয় তথা নির্ণায়ক টি টোয়েন্টির বৃষ্টিবিঘ্নিত ম্যাচে ওভার সংখ্যা কমিয়ে আনা হয়। আট ওভারের হয়ে যায় ম্যাচ। ভারতীয় টিম ম্যানেজমেন্ট চার নম্বরে ব্যাট করতে পাঠান শ্রেয়স আয়ারকে। কিন্তু সেই সুযোগও হাতছাড়া করেন আয়ার। ৬ বলে ৬ রান করে শ্রেয়স আয়ার প্যাভিলিয়নে ফিরে যান। ফলে নিজেকে প্রমাণ করার আর সুযোগ কোথায়! সুযোগ পেয়েও ব্যর্থ তকমা বইতে হচ্ছে এই ক্রিকেটারকে। আবারও সুযোগ পাওয়ার সম্ভাবনা কমে যাচ্ছে।